Μάρκο Χιέταλα

Ο **Μάρκο Χιέταλα** (Marko Tapani "Marco" Hietala) γεννήθηκε στις 14 Ιανουαρίου το 1966 στο Tervo της Φινλανδίας και είναι τραγουδιστής της χέβι μέταλ, μπασίστας και στιχουργός. Διεθνώς, είναι πολύ γνωστός με την τρέχουσα ιδιότητά του ως μπασίστας, άνδρας τραγουδιστής και δευτερεύων συνθέτης από τον Tuomas Holopainen, στη συμφωνική μέταλ μπάντα Nightwish. Είναι, επίσης, ο τραγουδιστής και ο μπασίστας, καθώς και συνθέτης και στιχουργός στην heavy metal μπάντα, Tarot.

Επιπροσθέτως, συμμετέχει ως μέλος στο supergroup Northern Kings και παρουσιάζεται ως ένας από τους κύριους χαρακτήρες στο άλμπουμ The Theory of Everything, στο μουσικό project Ayreon, το 2013.

## Βιογραφία
Ο Μάρκο γεννήθηκε στις 14 Ιανουαρίου 1966, και είναι το νεότερο παιδί της οικογένειας Χιέταλα. Παρέμεινε στο Tervo, μέχρι την ηλικία των 15, μετά από την οποία μετακόμισε στο Kuopio, για να σπουδάσει κλασική κιθάρα, φωνητικά και μουσική θεωρία. Το 1984, αυτός και ο αδερφός του, Zachary Hietala, διαμόρφωσαν την heavy metal μπάντα Tarot, με την επωνυμία Purgatory. To 1986, το συγκρότημα Tarot έλαβε μια συμφωνία για το πρώτο του άλμπουμ και ξεκίνησε περιοδεία.

Ο Marco συμμετείχε στους Nightwish το 2002 για τη δημιουργία του άλμπουμ, Century Child, μετά την αποχώρηση τού προηγούμενου μπασίστα Sami Vänskä.

Αποδείχθηκε ότι ήταν έξοχος μουσικός στους Delain, ως προσκεκλημένος βέβαια, ένα "σχέδιο", στο οποίο συμμετέχουν πολλά μέλη της gothic και συμφωνικής metal κοινότητας. Επίσης, πήρε μέρος στην ηχογράφηση του Invitation, των Altaria, ως "δεύτερη φωνή". Ο Hietala αποτέλεσε επίσης μέλος των συγκροτημάτων Sinergy και Northern Kings.

Με την «άφιξή» του στους Nightwish, αρκετά τραγούδια γράφτηκαν έτσι, ώστε να πραγματοποιούνται ντουέτα με την τότε τραγουδίστρια των Nightwish Tarja Turunen, επιτρέποντας στο συνθέτη και αρχηγό του συγκροτήματος, Tuomas Holopainen, να εκμεταλλευτεί την διακριτικά βραχνή φωνή του προσθέτοντας μια νέα διάσταση στη μπάντα. Ένα διάσημο παράδειγμα είναι η διαφορετική εκδοχή των Nightwish στο τραγούδι "The Phantom of the Opera", από το άλμπουμ "Century Child".

Κατά τη διάρκεια των παραστάσεων των Nightwish, η Tarja Turunen θα κάνει μία διακοπή από την πορεία τους. Πριν ο Hietala συμμετάσχει, η μπάντα θα εκτελέσει ένα ορχηστρικό κομμάτι κατά τη διάρκεια αυτής της περιόδου. Ωστόσο,από τότε που συμμετείχε ο Marco, έχουν παρουσιαστεί γνωστά τραγούδια, με τον ίδιο να τραγουδάει ως "πρώτη" φωνή. Το συγκρότημα έχει συμμετάσχει σε διάφορους δίσκους με τους Ozzy Osbourne στο "Crazy Train", W.A.S.P. στο "Wild Child", Dio στο "Don't Talk to Strangers", Megadeth στο "Symphony of Destruction" και πιο πρόσφατα με τους Pink Floyd στο "High Hopes". Μερικά από αυτά τα τραγούδια εντοπίζονται σε αρκετά από τα άλμπουμ των Nightwish, τα οποία έχουν τεθεί προς πώληση. Μετά από την αποχώρηση της Tarja Turunen από τους Nightwish, ο Marco Hietala ήταν πολύ πιο ενεργός στην παραγωγή του Dark Passion Play, το οποίο κυκλοφόρησε τον Σεπτέμβριο του 2007. Επίσης, τραγούδησε μερικά τραγούδια και έγραψε τη μουσική για το τραγούδι "The Islander", στο οποίο παίζει και ακουστική κιθάρα αντί μπάσο. Ο ίδιος μαζί με τον Tuomas Holopainen έγραψαν μαζί το τραγούδι "The Crow, the Owl and the Dove" για το άλμπουμ των Nightwish το 2011, το Imaginaerum.

Στους Delain έπαιξε μπάσο για το άλμπουμ *Lucidity* και ήταν ο βασικός άνδρας τραγουδιστής. Επίσης, εμφανίζεται ως τραγουδιστής σε δύο από τα τραγούδια του δεύτερου άλμπουμ των Delain, April Rain.

Τον Μάρτιο του 2009, ο Hietala συμμετείχε στο συγκρότημα Sapattivuosi. Αυτοί διασκεύασαν τραγούδια των Black Sabbath στα φινλανδικά. Σε αυτή τη μπάντα, ωστόσο, ο Hietala δεν παίζει μπάσο. Εκτελεί μόνο φωνητικά "χρέη".

Την 1η Απριλίου, του 2010, ειπώθηκε από τον Hietala ότι θα εγκαταλείψει το συγκρότημα για να επικεντρωθεί σε κάποια χορωδία. Αυτό χαρακτηρίστηκε ως "πρωταπριλιάτικο" αστείο, αλλά ήταν επίσης και μια αναφορά για τη συμμετοχή του στο Kuorosota (μεταφρασμένη φινλανδική εκδοχή των Clash of the Choirs) το 2010. Ο Hietala ήταν πρώτος στο Kuopio Choir στη δεύτερη σεζόν του προγράμματος. Ήρθε δεύτερος, ωστόσο, στο διαγωνισμό, χάνοντας στον τελικό από την Joensuu Choir, με επικεφαλής τον  τραγουδιστή Ilkka Alanko. Το single των Tarot, "I Walk Forever", από το άλμπουμ Gravity of Light, πραγματοποιήθηκε για πρώτη φορά από τον Marco, τον Tomi Salmela και την Kuopio Choir κατά τη διάρκεια του Kuorosota, το 2010. Άλλα τραγούδια εκτελέστηκαν περιλαμβανομένων των "The Phantom of the Opera", το οποίο είχε επανεκτελέσει με τους Nightwish, ο Hietala.

Τον Ιούνιο του 2010, ο Μάρκο Χιέταλα προσχώρησε στο heavy metal supergroup HAIL! και στις δύο περιπτώσεις, έκανε την εμφάνιση του στο Neon Knights των Black Sabbath με τον Ripper Owens, τον Andreas Kisser, τον James LoMenzo και τον Paul Bostaph σε δύο συναυλίες τους στη Φινλανδία.

Στις 14 Αυγούστου, το 2013, ο Μάρκο Χιέταλα ήταν ο πρώτος τραγουδιστής που εγκρίθηκε από τον Arjen Lucassen ως "φιλοξενούμενος" στο νέο άλμπουμ των Ayreon "The theory of Everything".

## Επιρροές
Έχει δηλώσει ότι η μεγαλύτερη επιρροή ασκήθηκε σε αυτόν ως μπασίστα από τους Geezer Butler και Bob Daisley, ενώ ο Ronnie James Dio και ο Rob Halford τον επηρέασαν ως τραγουδιστή. Έχει δηλώσει, επίσης, ότι επιλέγει να ακούει τραγούδια και συνθέσεις από το ευρύ φάσμα της μουσικής, τα οποία κυμαίνονται από "πραγματικά ευαίσθητα "πράγματα" σε πραγματικά πολύ σκληρά". Έτσι, εν τέλει, αναφέρει ότι, "έχει την τάση να απορροφά σχεδόν τα πάντα", τα οποία "κατά κάποιον τρόπο καταλήγει να χρησιμοποιεί", όταν γράφει τη δική του μουσική.

## Προσωπική ζωή
Η Manki είναι η σύζυγός του μαζί με την οποία έχει δύο παιδιά, και συγκεκριμένα δίδυμα αγόρια, τους Antto και Miro. Ο ίδιος και η οικογένειά του ζουν σήμερα στο Kuopio, στη Φινλανδία. Όταν δεν περιοδεύει χάριν του συγκροτήματος, ο ίδιος απολαμβάνει το διάβασμα βιβλίων, παίζει βιντεοπαιχνίδια και βλέπει ταινίες. Του αρέσουν, ιδιαίτερα, τα βιβλία φαντασίας, τρόμου και επιστημονικής φαντασίας, όπως αναφέρει στην επίσημη ιστοσελίδα των Nightwish.

## Δισκογραφία

### Nightwish
* Century Child (2002)
* Once (2004)
* Dark Passion Play (2007)
* Imaginaerum (2011)
* Endless Forms Most Beautiful (2015)
* Human Nature. :||: Nature. (2020)

### Tarot
* Spell of Iron – 1986
* Follow Me into Madness – 1988
* To Live Forever – 1993
* Stigmata – 1995
* For the Glory of Nothing – 1998
* Suffer Our Pleasures – 2003
* Crows Fly Black – 2006
* Gravity of Light – 2010
* The Spell of Iron MMXI – 2011
* Untitled new studio album – 2015

### Northern Kings
* Reborn – 2007
* Rethroned – 2008

### Sapattivuosi
* Ihmisen merkki – 2009

### Sinergy
* To Hell and Back – 2000
* Suicide by My Side – 2002

### Raskasta joulua
* Raskasta Joulua – 2004
* Raskaampaa joulua – 2006
* Raskasta Joulua – 2013
* Ragnarok Juletide – 2014
* Raskasta Joulua 2 – 2014

### Conquest
* Worlds Apart – 1999
* Slave to the Power: The Iron Maiden Tribute – 2000

### Ως επισκέπτης/μέλος για μικρό χρονικό διάστημα
* Aina – Days of Rising Doom (2003)
* After Forever – Remagine (2005)
* Charon – Religious / Delicious (single) (2003)
* Charon – The Dying Daylights (2003)
* Dreamtale – Beyond Reality (2002)
* Amorphis – φωνητικά μόνο (2006, 2007, 2009)
* Delain – Lucidity (2006)
* Delain – April Rain (2009)
* Delain – We Are the Others (εμφανίζεται σε δύο επιπλέον κομμάτια στην έκδοση Digipak) (2012)
* Ayreon – The Theory of Everything (2013)
* Delain – The Human Contradiction (2014)
* Elias Viljanen – Fire-Hearted – (Φωνητικά στο "Last Breath of Love") (2009)
* Ebony Ark – Decoder 2.0 (2008)
* Nuclear Blast Allstars – Into the Light (2007)
* Shade Empire – Sinthetic (2004) (Φωνητικά, track 3)
* Marenne – The Past Prelude (2009) (Φωνητικά)

### Ως παραγωγός

#### Amorphis
* Far from the Sun – 2003
* Eclipse – 2006
* Silent Waters – 2007
* Skyforger – 2009
* The Beginning of Times – 2011

## Παραπομπές


## Εξωτερικοί σύνδεσμοι

* Nightwish Official Site
* Marco's profile on Nightwish.com
* Marco Hietala's page on Tarot's official website
* Ragnarok Radio Interview with Northern Kings including Marco Hietala

Κατηγορία:Φινλανδοί μουσικοί